فرد کی اصلاح

فرد کی اصلاح پاکستانی دیوبندی عالم محمد تقی عثمانی کی ایک کتاب۔ مفتی تقی عثمانی انفرادی اصلاح کے لئے مختلف مضامین و مقالات لکھتے رہے ہیں ۔ کتاب ہذادراصل انفرادی اصلاح سے متعلق مفتی تقی عثمانی کے ماہنامہ البلاغ کراچی میں شائع کردہ مقالات اور نشری تقریرات کا مجموعہ ہے ، جنہیں ان کی افادیت کے پیش نظر کتابی صورت میں شائع کیا گیا ہے ۔ اس کتاب میں بے دینی کی موجودہ فضا میں ہمارے طرز عمل کے حوالے سے بحث کی گئی ہے ، اہل خانہ کی اصلاح کے لیے تجاویز اور مایوسی کا حل پیش کیا گیا ہے ، دعوت دین کی ضرورت و اہمیت ، قرآن بطور دستور حیات ، جزا و سزا کا اسلامی تصور ، انفرادی اصلاح میں نماز کا کردار ، ر مضان المبارک گذارنے کا لائحہ عمل اور دین اسلام کا مقصود جیسے مباحث پر روشنی ڈالی گئی ہے ، نیز اسلامی زندگی گزارنے کے اصول بیان کرتے ہوۓ مسلمانوں کی ایذارسانی اور رشوت واکل حرام کی مذمت ذکر کی گئی ہے ۔ ١٠٤ صفحات پر پر مشتمل یہ کتاب مکتبہ دار العلوم کراچی سے ١٤٢٣ ھ میں شائع ہوئی۔

مزید دیکھیے 
محمد تقی عثمانی کی تصانیف کی فہرست

حوالہ جات 

اردو کتب
کتب اہل سنت
اسلام سے متعلق کتابیں
تصانیف محمد تقی عثمانی دیوبندی ادب